
R E F E R A T

privind aprobarea Studiului de Oportunitate, Caietului de Sarcini, Instrucţiunilor privind organizarea şi desfăşurarea procedurii de delegare a gestiunii, Regulamentului privind delegarea de gestiune a serviciilor publice de salubrizare prin contract de concesiune precum  şi numirea Comisiei de evaluare a ofertelor pentru atribuirea Contractului de delegare a gestiunii  serviciilor publice de  salubrizare pe raza municipiului Timişoara
Având în vedere prevederile Hotărârii Consiliului Local al Municipiului Timişoara nr. 23/ 31.01.2005  privind delegarea gestiunii serviciilor publice de  salubrizare pe raza municipiului Timişoara,  s-a trecut la elaborarea documentelor pentru delegarea gestiunii prin aplicarea procedurii de licitaţie publică deschisă, conform prevederilor Hotărârii Guvernului nr. 346/2004 privind  aprobarea  Regulamentului-cadru  de delegare a gestiunii serviciilor publice de salubrizare a localităţilor şi a Contractului-cadru de delegare a gestiunii serviciilor publice de salubrizare a localităţilor prin concesiune.
Serviciul Administrare Mediu Urban din cadrul Direcţiei Edilitare  a întocmit în acest sens Studiul de Oportunitate (Anexa nr. 1) şi Regulamentul privind delegarea de gestiune a serviciilor publice de salubrizare prin contract de concesiune (Anexa nr. 2).

Din această analiză, au reieşit motivele de ordin economic, social, financiar şi de mediu care justifică delegarea gestiunii  serviciilor publice de  salubrizare pe raza municipiului Timişoara    pentru o perioadă de 8 ani.
În baza acestei analize, s-a procedat la  elaborarea următoarelor documente:
· Caietul de Sarcini privind delegarea gestiunii serviciilor publice de  salubrizare pe raza municipiului Timişoara ( Anexa nr. 3);

· Instrucţiunile pentru ofertanţi  privind delegarea gestiunii serviciilor publice de  salubrizare pe raza municipiului Timişoara (Anexa nr. 4);
Ca urmare a celor prezentate mai sus şi în conformitate cu prevederile art. 10, art.11 alin.2 şi art.16  din  Hotărârea Guvernului nr. 346/2004 privind  aprobarea Regulamentului-cadru  de delegare a gestiunii serviciilor publice de salubrizare a localităţilor şi a Contractului-cadru de delegare a gestiunii serviciilor publice de salubrizare a localităţilor prin concesiune,                                                                                                                                                                                                                                                                                                                                                                                                                                                               propunem promovarea unui Proiect de Hotărâre a  Consiliului Local al Municipiului Timişoara în vederea  aprobării  documentelor delegării de gestiune a serviciilor publice de  salubrizare  pe raza municipiului Timişoara. 
De asemenea, potrivit  prevederilor  art. 17 alin. 1-5 din  Hotărârea Guvernului nr. 346/2004 privind  aprobarea Regulamentului-cadru  de delegare a gestiunii serviciilor publice de salubrizare a localităţilor şi a Contractului-cadru de delegare a gestiunii serviciilor publice de salubrizare a localităţilor prin concesiune, propunem numirea Comisiei de evaluare a ofertelor pentru atribuirea Contractului de delegare a gestiunii  serviciilor publice de  salubrizare pe raza municipiului Timişoara, cu o componenţă de 9 membri, după cum urmează:
· CIUHANDU Gheorghe – Primarul Municipiului Timişoara – Preşedinte;

· ANDOR Dumitru – Director Direcţia Edilitară – membru;

· CIUPA Vasile – Şef Serviciu Administrare Mediu Urban – membru;

· PUŞCAŞ  Adrian – Consilier Serviciul Administrare Mediu Urban - membru;

· DUMITRU Mihaela -  Consilier juridic – Serviciul Juridic - membru;

· HARACICU Smaranda – Şef Serviciu Buget – Investiţii- membru; 
· CORAŞ Daniel – Referent Serviciul Administrare Mediu Urban – secretar;

· reprezentantul Direcţiei Generale a Finanţelor Publice a Judeţului Timiş - membru;

· reprezentantul autorităţii  de mediu – Agenţia pentru  Protecţia Mediului Timiş - membru;

